|  |
| --- |
| **Vejledning for skriftlige opgavebesvarelser**  Gældende for  Bachelor- og Kandidatuddannelsen i Folkesundhedsvidenskab |
|  |

**Krav til oplysninger på opgavebesvarelsens forside**

Vær venligst opmærksom på at [Digital Eksamen](http://studerende.au.dk/studier/fagportaler/fsv/undervisningogeksamen/digital-eksamen/) automatisk danner en forside, men derudover er det et krav fra din uddannelse, at du selv udarbejder en forside til din opgavebesvarelse.

*Den forside som du selv skal udarbejde, skal indeholde:*

1) kursus/modulbetegnelse

2) studienummer (eller [eksamensnummer](http://studerende.au.dk/studier/fagportaler/fsv/undervisningogeksamen), hvis eksamen er med eksamensnummer)

3) opgavens omfang angivet i antal anslag (gælder dog ikke stedprøver)

4) for specialer: oplysning om opgaven må udlånes via [opgavebank](http://studerende.au.dk/studier/fagportaler/fsv/undervisningogeksamen/kandidat/4-semester/generel-vejledning-om-specialer/) eller ej

På studieportalen finder du information om hvilke eksamenstyper, der afleveres med [eksamensnummer](http://studerende.au.dk/studier/fagportaler/fsv/undervisningogeksamen).

Hvis besvarelsen afleveres i grupper skal gruppens medlemmer fremgå af forsiden.

**Formatering**

Besvarelsen skal skrives med Times New Roman 12 pkt. og linjeafstand 1½. Studienummer (eller [eksamensnummer](http://studerende.au.dk/studier/fagportaler/fsv/undervisningogeksamen), hvis eksamen er med eksamensnummer) skal stå som sidehoved på alle sider. Skriv sidetal og samlet antal sider som sidefod på alle sider (eks.: 1 af 15, 2 af 15 etc.)

**Omfang og anslag**

Omfangsbestemmelserne fremgår af beskrivelsen af det enkelte kursus i studieordningen.

I din studieordning finder du oplysninger om beregningen af en normalside.

Med mindre der står andet i din studieordning, skal forside og resumé ikke tælles med, når du tæller anslag (dvs. tegn inkl. mellemrum).

På Bachelor- og Kandidatuddannelsen i Folkesundhedsvidenskab

tæller bilag som hovedregel med. Det vil fremgå af studieordningen, om besvarelsen skal omfatte resumé og litteraturliste.

Som udgangspunkt indgår samtlige tegn, også i figurer, grafer og tabeller. Hvis der er afvigelser herfra, vil dette fremgå i studieordningen til hver enkel prøveform.

*Vær opmærksom på at anslagene i fx tabeller, der indsættes i dokumentet som et billede, tæller med i besvarelsens samlede antal anslag****.***

Følges et kursus (valgfag eller seminar) udbudt af statskundskab eller sundhedsfaglig kandidat følges deres retningslinjer vedr. prøven. Det gælder også mht. definitionen af en normalside. Er kurset et FSV-kursus, hvor undervisningen blot varetages af statskundskab, følges FSV´s retningslinjer (Politologisk introduktionskursus + Offentlig forvaltning).

**Citater**

Såfremt et citat er på mere end 3-4 linjer, skal du skrive det med enkelt linjeafstand og rykke det ind på siden.

**Litteraturliste**

Henvisning til litteratur i teksten udarbejdes efter et anerkendt referencesystem, enten [Vancouver](https://www.google.dk/url?sa=t&rct=j&q=&esrc=s&source=web&cd=1&ved=0ahUKEwij1dLklO7OAhWJ1xoKHYd7CP4QFggbMAA&url=http%3A%2F%2Flibrary.au.dk%2Ffileadmin%2Fwww.bibliotek.au.dk%2FGuides%2FReferencehaandtering%2FLitteraturhenvisninger_i_Vancouver.pdf&usg=AFQjCNGsJYuyilXxq9vktgeVrriZ-rpCCA&bvm=bv.131286987,bs.1,d.bGg&cad=rja) eller [Harvard](http://library.au.dk/fileadmin/www.bibliotek.au.dk/Guides/Referencehaandtering/Litteraturhenvisninger_i_Harvard.pdf). Du kan se det i studieordningen hvis du ikke må vælge frit imellem de to systemer.

**Opgavebesvarelsen inkl. eventuelle bilag afleveres som én samlet pdf-fil.** Det vil sige, at du skal samle din besvarelse inkl. bilag i ét dokument selvom Digital Eksamen giver dig mulighed for at uploade bilag.

Filen skal navngives med studienummer (eller [eksamensnummer](http://studerende.au.dk/studier/fagportaler/fsv/undervisningogeksamen), hvis eksamen er med eksamensnummer).